CELEX: 32022R0320
Language: fi
Date: 2022-02-25 00:00:00
Title: Komission täytäntöönpanoasetus (EU) 2022/320, annettu 25 päivänä helmikuuta 2022, puristetun eteerisen mandariiniöljyn hyväksymisestä siipikarjan, sikojen, märehtijöiden, hevosten, kanien ja lohikalojen rehun lisäaineena (ETA:n kannalta merkityksellinen teksti)

28.2.2022   
               
               
                  FI
               
               
                  Euroopan unionin virallinen lehti
               
               
                  L 55/41
               
            
         KOMISSION TÄYTÄNTÖÖNPANOASETUS (EU) 2022/320,
         annettu 25 päivänä helmikuuta 2022,
         puristetun eteerisen mandariiniöljyn hyväksymisestä siipikarjan, sikojen, märehtijöiden, hevosten, kanien ja lohikalojen rehun lisäaineena
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:
         
                     (1)
                  
                  
                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle. Asetuksen 10 artiklan 2 kohdassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) nojalla.
                  
               
                     (2)
                  
                  
                     Mandariinista saatu eteerinen öljy hyväksyttiin ilman aikarajoitusta kaikkien eläinlajien rehun lisäaineena direktiivin 70/524/ETY mukaisesti. Kyseinen lisäaine merkittiin sen jälkeen rehujen lisäaineita koskevaan rekisteriin olemassa olevana tuotteena asetuksen (EY) N:o 1831/2003 10 artiklan 1 kohdan b alakohdan mukaisesti.
                  
               
                     (3)
                  
                  
                     Asetuksen (EY) N:o 1831/2003 10 artiklan 2 kohdan mukaisesti, luettuna yhdessä sen 7 artiklan kanssa, toimitettiin hakemus, joka koskee puristetun eteerisen mandariiniöljyn uudelleenarviointia kaikkien eläinlajien rehun lisäaineena.
                  
               
                     (4)
                  
                  
                     Hakija pyysi, että puristettu eteerinen mandariiniöljy hyväksyttäisiin käytettäväksi myös juomavedessä. Asetuksessa (EY) N:o 1831/2003 ei kuitenkaan sallita aromiaineiden käyttöä juomavedessä. Sen vuoksi puristetun eteerisen mandariiniöljyn käyttöä juomavedessä ei pitäisi sallia.
                  
               
                     (5)
                  
                  
                     Hakija pyysi, että kyseinen lisäaine luokiteltaisiin lisäaineluokkaan ”sensoriset lisäaineet” ja funktionaaliseen ryhmään ”aromiaineet”. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
                  
               
                     (6)
                  
                  
                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 5 päivänä toukokuuta 2021 antamassaan lausunnossa (3), että puristetulla eteerisellä mandariiniöljyllä ei ehdotettujen käyttöedellytysten mukaisesti käytettynä ole haitallisia vaikutuksia eläinten terveyteen, kuluttajien terveyteen eikä ympäristöön. Päätelmiä ei kuitenkaan voitu tehdä lemmikkieläinten ja akvaariokalojen osalta, jotka eivät yleensä altistu sitruksista saataville sivutuotteille. Elintarviketurvallisuusviranomainen totesi myös, että puristettua eteeristä mandariiniöljyä olisi pidettävä ihoa herkistävänä ja ihoa ja silmiä sekä hengitysteitä ärsyttävänä aineena. Sen vuoksi komissio katsoo, että ihmisten terveydelle aiheutuvien haittavaikutusten ehkäisemiseksi olisi toteutettava asianmukaisia suojatoimenpiteitä erityisesti lisäaineen käyttäjien osalta.
                  
               
                     (7)
                  
                  
                     Elintarviketurvallisuusviranomainen totesi myös, että koska puristettua eteeristä mandariiniöljyä käytetään yleisesti elintarvikkeissa aromiaineena ja koska sen funktio rehussa olisi olennaisilta osin sama kuin elintarvikkeissa, sen tehoa ei tarvitse osoittaa muulla tavoin. Lisäksi se vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmistä, joilla rehun lisäaine määritetään rehusta.
                  
               
                     (8)
                  
                  
                     Puristetun eteerisen mandariiniöljyn arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi kyseisen aineen käyttö tämän asetuksen liitteessä esitetyllä tavalla olisi hyväksyttävä.
                  
               
                     (9)
                  
                  
                     Se, ettei puristetun eteerisen mandariiniöljyn käyttöä aromiaineena juomavedessä ole hyväksytty, ei estä sen käyttöä rehuseoksessa, joka annostellaan veden mukana.
                  
               
                     (10)
                  
                  
                     Koska turvallisuuteen liittyvät syyt eivät edellytä asianomaisen aineen hyväksynnän edellytyksiin tehtävien muutosten välitöntä soveltamista, on aiheellista säätää siirtymäajasta, jotta asianomaiset tahot voivat valmistautua hyväksynnästä aiheutuvien uusien vaatimusten noudattamiseen.
                  
               
                     (11)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Hyväksyminen
            Hyväksytään lisäaineluokkaan ”sensoriset lisäaineet” ja funktionaaliseen ryhmään ”aromiaineet” kuuluva, liitteessä täsmennetty aine eläinten ruokinnassa käytettävänä rehun lisäaineena kyseisessä liitteessä vahvistetuin edellytyksin.
         
         
            2 artikla
            Siirtymäjärjestelyt
            
               1.   Sallitaan liitteessä eritellyn aineen ja sitä sisältävien esiseosten, jotka on valmistettu ja varustettu merkinnöillä ennen 20 päivää syyskuuta 2022 ennen 20 päivää maaliskuuta 2022 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat.
            
            
               2.   Sallitaan liitteessä eriteltyä ainetta sisältävien rehuseosten ja rehuaineiden, jotka on valmistettu ja varustettu merkinnöillä ennen 20 päivää maaliskuuta 2023 ennen 20 päivää maaliskuuta 2022 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu elintarviketuotantoeläimille.
            
         
         
            3 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 25 päivänä helmikuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 268, 18.10.2003, s. 29.
         
            (2)  Neuvoston direktiivi 70/524/ETY, annettu 23 päivänä marraskuuta 1970, rehujen lisäaineista
         (EYVL L 270, 14.12.1970, s. 1).
         
            (3)  EFSA Journal 2021;19(6):6625.
      
      
         
            LIITE
            
                        Lisäaineen tunnistenumero
                     
                     
                        Hyväksynnän haltijan nimi
                     
                     
                        Lisäaine
                     
                     
                        Koostumus, kemiallinen kaava, kuvaus, analyysimenetelmä
                     
                     
                        Eläinlaji tai -ryhmä
                     
                     
                        Enimmäisikä
                     
                     
                        Vähimmäispitoisuus
                     
                     
                        Enimmäispitoisuus
                     
                     
                        Muut määräykset
                     
                     
                        Hyväksynnän voimassaolo päättyy
                     
                  
                        mg tehoainetta / kg täysrehua, jonka kosteuspitoisuus on 12 %
                     
                  
                        
                           Luokka: sensoriset lisäaineet. Funktionaalinen ryhmä: aromiaineet
                        
                     
                  
                        2b142-eo
                     
                     
                        -
                     
                     
                        Puristettu eteerinen mandariiniöljy
                     
                     
                        
                           Lisäaineen koostumus
                        
                        
                           Citrus reticulata Blanco -kasvin hedelmien kuorista saatu eteerinen mandariiniöljy.
                        Nestemäinen muoto
                        
                           Tehoaineen kuvaus
                        
                        Kylmäpuristamalla Citrus reticulata Blanco -kasvin hedelmien kuorista saatu puristettu eteerinen mandariiniöljy, sellaisena kuin Euroopan neuvosto on sen määritellyt (1).
                        d-Limoneeni: 65–80 %
                        γ-Terpineeni: 13–22 %
                        α-Pineeni (pin-2(3)-eeni):
                        1–3,5 %
                        Myrseeni: 1–2 %
                        β-Pineeni (pin-2(10)-eeni):
                        1–2 %
                        Metyyli-N-metyyliantranilaatti: 0,15–0,7 %
                        Perillaldehydi: ≤ 0,063 %
                        CAS-numero: 8008-31-9
                        FEMA-numero: 2657
                        CoE-numero: 142
                        
                           Analyysimenetelmä
                            (2)
                        
                        Fytokemiallisen merkkiaineen d-limoneeni kvantifiointi rehun lisäaineessa tai aromiaineiden sekoituksessa:
                        
                                    —
                                 
                                 
                                    Kaasukromatografia yhdistettynä liekki-ionisaatiodetektoriin (GC-FID) (ISO 3528 -standardin mukaisesti)
                                 
                              
                     
                        Siipikarja
                        Kanit
                        Lohikalat
                     
                     
                        -
                     
                     
                        -
                     
                     
                        15
                     
                     
                        
                                    1.
                                 
                                 
                                    Lisäaine on sekoitettava rehuun esiseoksena.
                                 
                              
                                    2.
                                 
                                 
                                    Lisäaineen ja esiseosten käyttöohjeissa on mainittava varastointia koskevat edellytykset sekä stabiilisuus lämpökäsittelyssä.
                                 
                              
                                    3.
                                 
                                 
                                    Puristetun eteerisen mandariiniöljyn sekoitus muiden kasviperäisten lisäaineiden kanssa on sallittua sillä edellytyksellä, että perillaldehydin määrät rehuaineissa ja rehuseoksissa ovat alemmat kuin määrä, joka seuraa yksittäisen lisäaineen käytöstä kyseistä eläinlajia tai -ryhmää koskevalla enimmäis- tai suositellulla tasolla.
                                 
                              
                                    4.
                                 
                                 
                                    Rehualan toimijoiden on lisäaineen ja esiseosten käyttäjiä varten vahvistettava toimintamenettelyt ja järjestelyt hengitysteitse, ihokosketuksesta tai silmäkosketuksesta aiheutuvasta altistuksesta johtuvien mahdollisten riskien varalta. Jos riskejä ei voida näiden menettelyjen ja toimenpiteiden avulla poistaa tai minimoida, lisäainetta ja esiseoksia käsiteltäessä on käytettävä asianmukaisia henkilönsuojaimia, iho-, silmä- ja hengityssuojat mukaan lukien.
                                 
                              
                     
                        20. maaliskuuta 2032
                     
                  
                        Siat
                     
                     
                        -
                     
                     
                        -
                     
                     
                        33
                     
                  
                        Märehtijät
                     
                     
                        -
                     
                     
                        -
                     
                     
                        30
                     
                  
                        Hevoset
                     
                     
                        -
                     
                     
                        -
                     
                     
                        40
                     
                  
               (1)  Natural sources of flavourings – Report No. 2 (2007)
            
               (2)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports